A bukfencező akrobata készítése
Végül sikerült megírnom részletesebben és pontosabban, hogy hogyan lehet 1-es típusú bukfencező akrobatát készíteni. Őszintén remélem, hogy ez komoly segítséget fog jelenteni azoknak, akik szeretnének ilyen játékot építeni. De engem is érdekelnének ez ön eredményei, próbálkozásai vagy ha további segítségre van szüksége, csak írjon bátran!
A bukfencező akrobatákkal foglalkozó honlapjaim nevében szerepel a "Bukfencező Akrobata" és "Tumbling Acrobat" szavak és webnode alapú. 
email címem: martin@ofm.hu
Jó munkát és kellemes időtöltést kívánok: 









Demény Martin
Esztergom, 2026. augusztus 5.
Anyagszükséglet:
- 3-4 mm-es rétegelt lemez. (Rétegelt lemez gyártók nem a pontosságról híresek. Egyszer mikor vásároltam, az eladó sem tudta eldönteni, hogy egy adott lemezt 6 vagy 8 milliméteresként kéne eladnia. Amit most használok, körülbelül 3,16 mm vastag. Nem vagyok benne biztos, hogy ezt 3 vagy 4 milliméteresként árulták.)
- XPS polistirol
- 2 db 50 mm hosszú M3-as menetes rúd
- 8 db M3-as anya
- 12 db M3-as alátét
- 123 mm hosszú Bergmann cső; külső átmérője 15 mm belső átmérője 13,5 mm. Lehetetlenség pontosan lemérni, mert az átmérője sosem pontosan kerek, meg van nyomódva. 
- egy db saslik sütéshez használatos bambusz pálca 
- 0,9 mm vastag sárgaréz drót, vagy bármilyen más hasonló drót. Csak egy pár centiméternyi kell belőle.
- 3 db 13 mm-es acél csapágygolyó
- 5 mm vastag polifoam (egy kis darabka)
- kis fém lemez körülbelül 1,93 gramm súllyal
- egy darab erős cérna
- 0,33 mm vastag vörösrézdrót (vagy valami hasonló)

BEVEZETŐ

Most már a 36. 1-es típusú bukfencező akrobatám készítésén dolgozom. Úgy vélem, most már be tudok mutatni egy pontos módszert, hogy hogyan kell egy ilyen akrobatát elkészíteni úgy, hogy az nagy valószínűséggel működjön is. Ahogy írom ezeket a lépéseket, mindig eszembe villan, hogy ezt meg azt a lépést így vagy úgy, másképp is lehetne csinálni. Minden lépésre ezer variáció lehetséges. Itt most mégis arra szorítkozom, hogy egy módszert mutassak be. Ha a kedves olvasó szeretne tovább kísérletezni, bátran tegye - a saját felelősségére. 
EGY JÓ PROJECT GYEREKEKNEK?
Körülbelül húsz éve tanítok barkácsolást, meg technikát gyerekeknek, főleg a 7, 8. és 9. osztályokban (12-15 éveseknek). Ez idő alatt alig-alig találkoztam olyan gyerekkel, aki képes lett volna egy ilyen összetett és pontos feladatot megvalósítani. És ha volt is olyan, akiből kinéztem volna, hogy meg tudja csinálni, érdeklődése senkinek sem volt. Kell hozzá a képesség is, meg a motiváció is. Nem találkoztam olyan gyerekkel, akiben mind a kettő meglett volna egyszerre. Tehát, szerintem, ez túl nehéz feladat a kamasz gyerekek részére.
A SABLONOK
Kézi vágás
Ha a kézi vágást választja, nyomtassa ki a ZGeneration all.pdf file-t egy öntapadós, A4-es papírra. (Az "all" azt jelenti, hogy minden alkatrész egyetlen oldalon van.) Ezután ragassza rá a lapot egy 4 mm-es rétegelt lemezre, vágja ki és fúrja ki a lyukakat. Használhat kézi vagy motoros lombfűrészt is. A lényeg, hogy pontosan dolgozzon. Éppen ezért tértem át a lézer vágásra, amit jobban ajánlok. 

Legelőször is azt kell eldönteni, hogy milyen sablont akar használni az akrobata testrészeihez. Két lehetőség adódik: hogy kézzel vagy lézerrel vágja ki az alkatrészeket.
Lézer vágás
Ehhez a ZGeneration all.dxf file-re lesz szüksége. Én egy kisvárosban élek, de itt is van olyan nyomda, ahol könnyűszerrel és olcsón kivágják ezt nekem. Remélem, ön is talál ilyen boltot a közelben. Csak erre az egy file-re lesz szüksége, de azért majd ide csatolom, az összes testrészt külön-külön. Ez akkor kellhet, ha meg akarna valamit változtatni. Ehhez persze értenie kell a CAD programhoz, aminek én nem vagyok szakembere. 
Ezek után megvan az összes kivágott testrész. Hogy a későbbiekben egyszerűbb legyen az eligazodás, ide írom, hogy én melyiket hogy nevezem. 

Megjegyzés: A rétegelt lemezeket nem gyártják pontosan. Amit én most használok, körülbelül 3,15 mm vastag. Nem tudom biztosan, hogy ezt 3 vagy 4 milliméteresként árulták-e. Valójában számunkra a lemezvastagság nem lényeges kérdés. A legrosszabb ami történhet, hogy az láb és a kéz összekötői nem illenek a helyükre, de ezeket könnyű legyártani. 
A LÉPCSŐK

Az ember önkéntelenül a figurával akarná kezdeni, de inkább azt javaslom, hogy először a lépcsőket építse meg! Ha így tesz és eljutott odáig, hogy ki szeretné próbálni a bábuját, van hol kipróbálni. Nem írom le részletesen, hogy hogyan kell a lépcsőket elkészíteni, mert ez nem egy nehéz feladat. Magam, többféle lépcsőt készítettem: dobozszerűt és kis asztalkaszerűt. Ezek a képeken láthatók. Ön építhet akár egy fiókosat is, mint a japán mesterek. A pontosság nagyon fontos!
A lépcsőfokok magassága: 86,5 mm
A lépcsőfokok mélysége: 160 mm
A szélességük: 140 mm
A szélességnek annyira nincs jelentősége.
A mélységet a lépcsőfokok csúsztatásával, ill. az indulásnál a bábú elhelyezésével lehet kicsit variálni. 
Korábban meg voltam róla győződve, hogy a magasságban 1/2 mm is számít. Most már nem vagyok ebben annyira biztos, de azért próbálja olyan pontosra csinálni, ahogy csak lehet. 
Három lépcsőfokot szoktam készíteni és a "talaj" szolgál mintegy negyedik fokként. Természetesen építhet több lépcsőt is, de az növeli a bukfencezés közbeni hibák lehetőségét.
A lépcső felülete szintén nagyon fontos, tehát, ha festeni, olajozni, pácolni akarja a lépcsőt, most tegye meg és bábut majd építheti "erre a lépcsőre". A lépcső pereme/széle is fontos. Ezért nehéz elképzelni, hogy egy valódi lépcsőn (egy épületben) lebukfencezzen az az akrobatánk, mert ott általában lekerekített lépcsőfokok vannak. 
A POLISTIROL
A finished acrobat with- and without polistirol.
Kész bábú polistirollal és anélkül:

Előzetes figyelmeztetés a polisztirol használatával kapcsolatban. Azért ragasztottam polisztirolt a bábura, hogy kicsit testesebb legyen, ne csak vékony rétegelt lemezek legyen például a végtagjai. De azt tapasztaltam, hogy bármilyen pontos munka ellenére a polisztirolba öltöztetett bábuk sosem működtek annyira jó, mint az eredeti "pucér" bábuk. Természetesen a felöltöztetett bábukon lehet még javítani, hogy jobban működjenek, de az mindig nehezebb, mint a pucér bábukon való munka.

Az XPS polistirolt épültek szigetelésére használják (lépésálló polistirol). Építkezések konténereibe gyakran dobnak ilyet és nekünk csak egy kicsi darabra lesz szükségünk. Ha nem tud így szerezni, tüzépeken és egyéb építőanyag boltokban mindig lehet kapni. Vágjon le belőle egy kb. 10 mm vastag csíkot!
Rajzolja körül a lábszárat (a lábfej nélkül) kétszer a polistirolra!
Ismételje meg ugyanezt a karral, kezek nélkül!

A kézhez két kis téglalapra lesz szükség: 40x15 mm és 10 mm vastagok.

A lábfejhez pedig két hosszabb csík kell: 90x15 mm és 10 mm vastag. A képen az összes szükséges polistirol darab látható.

Vágja ki a darabokat nagyolva.

Kétoldalú ragasztószalaggal ragassza a láb polistilroljait egy rétegelt lemez láb két oldalára. 

Ragassza fel a lábfej darabokat is. 

Ha ez megvan, sniccerrel, reszelőkkel, csiszolópapírral és dremel csiszológéppel csiszolja le a polistirolt és gömbölyítse le a széleit. A rétegelt  lemez éle és a polistirol legyen egy síkban. 

A kézhez készítsen rétegelt lemezből, (olyanból, amiből az egész bábú készül) két darab hosszabbítást. ezek méret: 25x7 mm és a vastagsága 3-4 mm. (Bocsánat de ezek lemaradtak az "all" file-ről.)

A ragasztás előtt jól figyelje meg, hogy pontosan hova kell ragasztani a kéz toldásait!

Ragassza fel a polistirolt a karokra. A kéz toldásai miatt mindkét karra szükség lesz. 

A kezeket faragja meg úgy ahogy a képen látszik és ragassza fel azokat is. 

Ha elkészült az összes polistirol darab csiszolásával, óvatosan vegye le őket a rétegelt lemezekről. Ajánlom egy kés használatát. A ragasztószalagot távolítsa el a rétegelt lemezekről is. Tegye félre a polistirol darabokat, ezek majd később fognak kelleni. (A képen természetesen sokkal több van, mint amire szüksége lesz.)
A TENGELYEK

2 db 50 mm hosszú M3-as (3 mm-es) menetes szálra lesz szükség. Fűrésszel vágja le a darabokat.
Megjegyzés: Ha vastagabb rétegelt lemezt használ, hosszabb tengely fog kelleni.
A fűrészelés megroncsolja a menetet, ezt le kell reszelni, vagy köszörűvel lecsiszolni. 

Néha a menet annyira megroncsolódik, hogy érdemes egy menetvágót végigfuttatni rajta. Nagyon fontos, hogy az anyákat könnyen rá lehessen csavarni. 

A tengelyekhez a következő az anyagszükséglet, mind M3-as méretben:
2 db tengely
8 db anya
12 db alátét
A TEST RAGASZTÁSA
Ez a bukfencező akrobata készítésének a legkényesebb lépése. A testet rendkívül pontosan kell összeragasztani. Mindennek derékszögben kell lennie, fedésben egymással, párhuzamosan stb. Több akrobatám is volt, amelyek minduntalan elvétették a bukfencezést a lépcsőn. Nem tudtam rájönni, hogy mi lehetett a baj velük, míg teljesen szét nem szedtem és újra össze nem ragasztottam őket még pontosabban. Ez aztán megoldott minden problémát. Tehát hogy ön ne kerüljön ilyen bosszantó helyzetbe, figyeljen már most a pontos ragasztásra, amennyire csak teheti!

A Bergmann cső külső átmérője kb. 15 mm és a belső átmérője 13,5 mm. Lehetetlenség pontosan lemérni, mert ezek a csövek szinte mindig össze vannak nyomódva valamilyen szinten. A Bergamann csövet villanyszerelésnél használják és ilyen boltokban könnyen és olcsón beszerezhető. Vágjon le egy 123 mm-es darabot. Vagy inkább vágjon le egy kicsit hosszabbat és csiszolja le a megfelelő méretre. Kaparja le a sorját!
Megj.: A képen egy korábbi verzió testrészei láthatók; a Bergmann cső miatt tettem ide ezt a képet.
Most, ragasztópisztollyal ragassza rá a csövet az egyik oldalra. Ez a lépés kihagyható.

Ezek után rakja össze a testet a következő módon, ahogy a képen is látszik. A cső a két oldal közé van beszorítva. Figyeljen rá, hogy a jobb és bal oldalak a megfelelő helyre kerüljenek! Tegye be a tengelyeket, alátétekkel és anyákkal. Szorítsa meg az anyákat olyan mértékben, hogy az oldalak szorosan tartsák a csövet, de ne annyira, hogy a cső ellaposodjon. Figyelje meg, hogy az egyik tengely elől van, míg a másik hátul. Próbálja az anyákat egyforma mértékben meghúzni mind a kettőn!

Na most, az alkatrészeket erővel lehet mozgatni, de a súrlódás nagyjából helyben tartja őket. Most próbálja meg addig-addig mozgatni az alkatrészeket, hogy minden pontosan egyenesben legyen. A következő képeken próbálok pár ötletet adni ehhez. A képen látható pozícióban, egy szemmel ellenőrizheti, hogy a két tengely párhuzamos-e. A kép egy régebbi verziójú akrobatát ábrázol, de jól látható, hogy sem a tengelyek, sem az oldalak nem párhuzamosak egymással. 

Ez az akrobata sokkal jobb.

Mindennek derékszögnek kell lennie.

Korábban, felszereltem a lábakat és karokat, hogy azzal is jobban tudjam ellenőrizni, hogy minden derékszögű-e. 

Ezt a pontos beállítást annyira fontosnak ítéltem, hogy készítettem egy sablont hozzá. De, ha ön csak egy vagy két akrobatát készít nem szükséges készítenie egy ilyen sablont. 

Ezek az alkatrészek mennek a sablonba. 

Az akrobata a sablonban. 

Ha sikerült mindent a lehető legpontosabban beállítania, óvatosan nyomjon forró ragasztót a résekbe, hogy összeragassza az alkatrészeket. Miután a ragasztó megkötött, vegye ki a tengelyeket!
AZ ÖSSZEKÖTŐK RAGASZTÁSA

Ragassza a derékszögeket az összekötőkre! A kisebb derékszögek a kar összekötőjéhez valók, míg a nagyobban a lábhoz. A lyuk elől legyen, a bal oldalon! Jól figyeljen, hogy a megfelelő derékszögek a megfelelő helyre kerüljenek! Fa ragasztót használjon!
Megj.: Most látom, hogy a kar összekötőjén az egyik derékszöget nem jó helyre ragasztottam - valahogy elcsúszhatott. A derékszögnek pontosan az összekötő szélén kell lennie. 
Megj. 2.: Ha vastagabb rétegelt lemezt használ, valószínűleg hosszabb összekötőre lesz szüksége! De nem gond, könnyű ezt kivágni rétegelt lemezből. A kéz és a láb összekötőinek ugyanolyan hosszúaknak kell lennie. 
A LÁB ÉS KAR RAGASZTÁSA

Ragassza össze a lábakat az összekötővel. Ennek is nagyon pontosnak kell lennie. A két-két végtagnak pontosan egymás fedésében kell állnia és a talajra merőlegesnek kell lennie. Többféle módszerrel is el lehet ezt érni. Beteheti a tengelyt, hogy segítsen a beállításnál. 
A két kép az összeragasztott lábakat mutatja különböző szögekből.

A lábhoz és karokhoz is készítettem egy sablont, de még ezzel sem sikerült minden esetben elsőre pontosan összegragasztani. 
Sokféle módszerrel próbálkoztam, hogy hogyan lehet a madzag vezetését úgy megoldani, hogy a hossza könnyen és pontosan állítható legyen. Ezért van a két nagy lyuk a lábon. Itt most csak a legjobban bevált módszert ismertetem.
[image: image47.png]



Ehhez egy darabka saslik sütő bambusz pálcára lesz szükség. (vagy esetleg hurkapálcára)

Fúrjon egy 1 mm-es lyukat a pálca végébe majd vágjon le egy kb. 7-9 mm-es hosszat. Csiszolja le egy kicsit.

Ragassza a kis pálca darabot a bokához közelebbi lyukba! A pálca befele (a másik láb fele) nézzen és a lyuk vízszintesen menjen át rajta, ahogy a képen látszik.

Most ragassza össze a karokat. Az összekötő pontosan alulra kell, hogy kerüljön. 

Ezután a vállak felragasztása következik. Tegye be a tengelyt, hogy egy vonalban legyen minden. Fektesse a karokat egy sima felületre, hogy megfelelő a élek szintén egy vonalban legyenek. Nagyon jól figyelje meg, hogy melyik váll hova való és a megfelelő irányban álljanak! Jól nézze meg a képet!

A vállak csipeszekkel való rögzítése a ragasztás végett.

Ha a ragasztó megkötött, nagyon (TÉNYLEG NAGYON!) óvatosan vegye ki a tengelyt, majd szintén nagyon óvatosan reszelje ki a lyukakat! A cél, hogy a tengelyt könnyedén bele ill. ki lehessen húzni.
Ha szükséges, a csípő lyukait is ki kell egy kicsit reszelni.
A PÖCKÖK

Amíg arra vár, hogy megkössön a ragasztó, ragassza össze a pöcköket. Két-két kar és két-két láb pöcköt kell összeragasztani. Végül, a kar pöckök magasságból kb. 1-1 mm-t le kell csiszolni.

Ezen a képen próbálom demonstrálni, hogy hogyan is kell azt az 1 mm-t lecsiszolni a kar pöckökről.

Csiszolás előtt és után.

Most a láb pöcköket ragassza a test oldalára. Ehhez helyezze a tengelyt a helyére és tegye rá a csípőt. A pöcök a csípő fölé kell hogy kerüljön. A pöcök és a csípő ne érintkezzenek egymással a csípőnek szabadon kell tudnia forogni. A pöcök rendkívül pontos helyzete nem lényeges, csak nézze meg a képen, hogy hol helyezkedik el. 

Megj.: Arra a két pici lyukra nem lesz szükség, tehát, nyugodtan ragassza rá a pöcköt!
A MADZAG VEZETŐI

Én 0,90 mm vastag sárgaréz drótot használtam, de bármilyen hasonló drót megfelel, csak ne legyen rozsdás. Készítsen két kis U alakú kampót a drótból. 

Egy fogóval nyomja a kampókat a bal oldalon található pici lyukakba. Csak kettő kell, a középső lyukakba (amire a láb pöcköt rá is ragasztotta) nem kell kampó.

Egy csepp pillanatragasztóval rögzítheti a madzag vezetőket, ha úgy gondolja.
A GOLYÓK

3 db 13 mm-es acél csapágygolyóra lesz szükség. Ezt egy csapágyboltban könnyen megveheti.
Megj.: 12 mm-es golyó is jó. Az akrobata többnyire egy golyóval is működik, de biztosabb, határozottabb a mozgása hárommal.

A csövet 5 mm vastag polifómmal zártam le. Nem vagyok benne biztos, hogy ezt mire használják, de gondolom, valami épület szigeteléshez. Van olyan polifóm aminek egyik oldalán alufólia van, az is megfelel. De ha nem talál ilyen polifómot egy darab karton vagy akár rétegelt lemez is megfelel. Azért döntöttem végül a polifóm mellett, hogy a golyók ütődése finomabb legyen.

Két kis négyzetet vágjon ki a polifómból és ragasztópisztollyal ragassza rá a cső két végére. Természetesen előtte tegye a golyókat a csőbe!
Megj.: Legyen nagyon óvatos azzal, hogy ne kerüljön ragasztó se a golyókra, se a cső belsejébe, mert az akadályozhatja a golyók szabad mozgását. Nekem több akrobatát szét kellett szednem, kikaparnom a csőből a ragasztót, tehát ezt tapasztalatból mondom. 
A SÚLY
[image: image67.jpg]

Súlyra nem feltétlenül van szükség, de az akrobata biztosabban mozog, ha van benne súly. Súlyt lehet a kézre is tenni, de arról majd később írok. 
A legjobb súly, amit találtam azok a kis fém lemezdarabok, amiket régi automata biztosítékokból lehet kinyerni.
Egy ilyen fém darab 1,93 g. Természetesen bármilyen más kis fémdarabot használhat. A pontos súly nem is annyira fontos.

Korábban transzformátorból kiszedett fém lemezeket használtam. Ez is jó, de több darabot kell ezekből összeragasztani ezért egy kicsit nehézkesebb vele dolgozni. 
[image: image70.jpg]



A súlyt a nyak és fej első oldalára kell ragasztani. (Később jobbnak találtam inkább a nyak első oldalára ragasztani a fej helyett, tehát lejjebb, mint ahogy a képen látható!)
Két vagy három súly elég szokott lenni. Ha későbbiekben fel akarja tenni a polistirol borításokat, használjon több súlyt. Az egyik akrobatámnak 5 súlyra volt szüksége! Ha nem akarja befesteni az akrobatáját, próbálkozhat súly nélkül is! Súlyokat később is adhat hozzá vagy vehet le.

Ezen a képen látszik, hogy a súly túlságosan magasan a fejében volt, ezért szét kellett bontanom a már kész borítást és lejjebb, a nyakba át kellett tennem a súlyt és még adni hozzá.
A MADZAG - ELSŐ RÉSZ
[image: image72.jpg]



Legújabban COATS márkájú vastag cérnát használok. Típusa: gral; vastagság: 020
Ez erős és megfelelően hajlékony. Természetesen bármilyen más madzagot használhat, amit otthon talál. Próbálkoztam vékony horgász damillal is, az is jó, de könnyebben eltörik. 
Egy 20-30 cm-es madzag darabot kössön a bal váll lyukába. Egy pindurka forró ragasztóval erősíse meg a csomót, úgy hogy a madzag kifele, balra álljon. Nem szabad, hogy becsússzon a váll és a test közé.
AZ ÖSSZEÁLLÍTÁS
Két darab 5,5 mm-es villáskulcsra lesz szükség, hogy az M3-as anyákat fel tudja rakni. Meg lehet ezek nélkül is csinálni, de nagyságrendekkel nehezebb. Mint a képen látható én a saját készítésű kulcsaimat használom. Nagyon hegyes végű fogó és csipesz is sokat segítenek. 

Az összeállításon azt értem, hogy a tengellyel felszereljük a lábakat és karokat. A mellékelt képen megfigyelheti a karok és lábak megfelelő irányát!

Kezdjük mondjuk, a lábbal. Nagyon óvatosan bánjon az összeragasztott lábszerkezettel, mert az nagyon törékeny mielőtt összecsavaroznánk. A tengelyre a következő sorrendben kell feltenni a dolgokat:
anya-alátét-láb-csípő-alátét-anya-oldal-üres hely a cső előtt-oldal-alátét-anya-alátét-csípő-láb-alátét-anya.

A karszerkezetet is hasonlóan szerelje fel: anya-alátét-kar+váll-alátét-anya-alátét-oldal-üres hely a cső mögött-oldal-alátét-anya-alátét-váll+kar-alátét anya.
Győződjön meg róla, hogy a lábak és karok rendesen tudnak-e mozogni és nem akadnak-e valamiben.
A CSÍPŐ SZÖGÉNEK BEÁLLÍTÁSA

Szorítsa meg a két-két anyát a lábon és csípőn, de csak annyira, hogy a csípő (a lábon) még tudjon forogni. Mindkét oldalon ugyanígy. Most forgassa a testet úgy hogy a képen látható pozícióban megálljon. Épp, hogy megálljon és épp ne kezdje el a hátrabukfencet. 

Ha hátrahajtja a testet, annak annyira kell lejtenie a feje felé, hogy a golyók belül leguruljanak.
Ha megfelelő a szög, szorítsa meg az anyákat úgy, hogy a csípőt a lábbal erősen összefogja. 
Megj.: Ez csak egy ideiglenes megoldás, amit még lehet állítani. Ha majd minden megfelelően működik, a csípőt és lábat pillanatragasztóval össze kell ragasztani.
A KAR PÖCKEI

Sajnálom, de minden igyekezetem ellenére sem tudtam meghatározni egy precíz módszert arra, hogy hova kell tenni ezeket a pöcköket. 
A FELSŐ PÖCÖK
Úgy helyezze el, hogy a kéz meghosszabbítók épp, hogy érintsék a combokat. A kar lehetne egy kicsit lejjebb, mint ahogy a képen látható.

AZ ALSÓ PÖCÖK 
helyét még nehezebb meghatározni. A képen látható akrobatának jónak kell lennie.

Ezen a képen látható akrobata karja túl hátrahajlik, a pöcköt hátrébb kell vinni. A jelölt szög túl nagy.

Másik módszer a pöcök helyének megállapításához ebben a hátrahajlított pozícióban történik. A kezek és lábak ne érintsék egymást! (vagy csak éppen hogy)

A pöcök ebben a pozícióban fogja meg a kart!
A MADZAG - MÁSODIK RÉSZ
[image: image85.jpg]



0,33 mm vastag vörösrézdrótot használtam, kb. 20 cm hosszút. (Ha nincs, valami más hasonlóval helyettesíthető.)
A képen látható a kis darab, amit levágtam és egy hurkot hajlítottam a végére:
[image: image86.jpg]



Fűzze be madzagot a kampókba. Az alsó kampóban a madzagnak elölről hátrafele kell mennie. Ezután fűzze át a madzagot a láb összekötő lyukán is!
[image: image87.jpg]



A kiemelővel átrajzolt madzag.

Kösse rézdrótot a madzagra! A csomó valahova az alsó lábszár magasságában legyen. 

Fűzze át a rézdrótot a hurkapálca lyukán, de ne tekerje még fel a drótot!

A madzagnak a képen látható pozícióban kell megfeszülnie. Húzza feszesre a madzagot és a drótot tekerje rá a hurkapálcára és a bokára, hogy rögzüljön a hossza. 
Ahogy a test fordul a vállakon, a madzag megfeszül és felhúzza a lábakat. Ha a madzag rövidebb, hamarabb kezdi fölhúzni a lábakat. Ez lelassítja a vállon való átfordulás sebességét. Fontos ezt lelassítani, amennyire csak lehet, de ha túl lassú, akkor a bábú megreked a képen látható pozícióban. Ha túl rövid a madzag, a bábú megreked a képen látható pozícióban. 

Ugyanakkor a madzag a karokat felemeli ebben a pozícióban. 
Hasonítsa össze a két képet! Ahogy a testet egy picit lejjebb engedem, a karok kezdenek felemelkedni.
AZ ELSŐ PRÓBA
A csípő és váll fordulás
Sima talajon való próba
[image: image93.png]THE PIVOT POINTS OF THE ARMS AND
LEGS PASS THROUGH THE TORSO
OUTSIDE OF THE LINE OF THE TUBE.

Állítsa a bábút sima talajra. Meg kell, hogy álljon. Ekkor finoman lökje hátra a fejét egy kicsit és ezzel az akrobata megkezdi a bukfencezését.

__THE CORDS ARE TENSIONED SO
THEY ARE TAUGHT WHEN THE
TORSO IS HORIZONTAL.

AS THE TORSO MOVES PASSED
THE HORIZONTAL, THE CORDS
ARE PULLED TO PROPEL THE
ARMS AROUND THROUGH 180 deg.

WITHOUT THE CORDS THE TORSO
WOULD BECOME VERTICAL
BEFORE THE ARMS REACHED
THE FLOOR.





1) A test hátrahajlik és a madzag megfeszül. (A test a csípő körül fordul.)
2) A madzag felhúzza a karokat. 
3) A karok fordulnak, majd átesnek a holtpontjukon és leesnek. 

Ez a képsorozat apró lépésekben mutatja be a csípő fordulást.
(2) A madzag felhúzza a karokat. 
3) A karok fordulnak, majd átesnek a holtpontjukon és leesnek.)

Az igazán jó mozgásban, jól látható módon, mikor a jobb kar megüti a pöcköt, visszapattan, majd újra leesik. Erre érdemes figyelni. 
[image: image101.png]THE BALL BEARINGS NOW ROLL
DOWN THROUGH THE TORSO
MAKING THE FIGURE HEAD
HEAVY.

4) Van egy pillanatnyi nyugvópont amíg a golyók végiggurulnak a test belsejében. 
5) Az akrobata átbillen a kezére. 

6) Most az akrobata fordul a vállán és felemeli a lábait. 
7) A madzag ismét megfeszül és felhúzza a lábait. 
Az, hogy "felhúzza a lábait", azt jelenti, hogy a jelzett szög megnő, akkor is, ha a képeken ez nem igazán látszik.

8) Végül a lábak leesnek a talajra. 
a csípő és váll fordulás kapcsán
ELŐFORDULÓ HIBÁK ÉS JAVÍTÁSUK

1) Az akrobata billeg; akár a lábán akár a kezén. Ha nagyon billeg sajnos szét kell szedni és újra ragasztani. Kisebb billegés korrigálható, ha egy kis fadarabot a megfelelő helyre ragasztunk. Nézze meg a képet!
2) A kar nem fordul. Ellenőrizze, hogy a madzag nem szorult-e be valahova.
(Nézze meg a 7-es pontot is, lentebb!)

5) Az akrobata nem billen tovább a lábáról. 
a) Először ellenőrizze, hogy a golyók szabadon gurulnak-e belül! 
b) Próbálja meg a fejét lejjebb engedni. Ehhez lazítsa meg a csavaranyákat a csípőn, picit nyomja lejjebb a fejét, majd húzza meg újra az anyákat.

c) Ha még mindig nem billen, gyakran a leghasznosabb, ha láb sarkából lereszelünk egy kicsit. 1 mm x 10 mm-es kis háromszög megfelelő lesz. Nézze meg a képet!

Így már működnie kell!

6) Az akrobata megakad a vállfordulás közben. Ez egy elég gyakori probléma.
a) Először is, természetesen azt ellenőrizze, hogy a madzag nem akadt-e be valahova.
b) Ellenőrizze a madzag hosszát.
Ahogy már fentebb kifejtettem, ha rövidebb a madzag, az lelassítja a vállfordulást, mert abban az esetben az akrobata hamarabb kezdi el felemelni a lábát. Ez jó, ha lelassítjuk a vállfordulást, de ha túl lassú és az akrobata elakad a fordulás közben, az nem jó.
c) A nyakba és fejbe helyezett súly segít túllendülni a holtponton. Tegyen rá több súlyt, az a legbiztosabb segítség abba, hogy az akrobata átforduljon a vállfordulás közben.
7) Az akrobata hanyatt vágódik. Nincs ideje letenni a kezeit. 
a) Ezt a pedig a túl sok súly okozza, vagy, ha a súly túlságosan is magasra, a fejbe van téve.
b) Az is előfordulhat, hogy a madzag beszorult valahova. (Ld. 2)-es pont fentebb.)
c) A talp ill. kéz és a lépcső közti súrlódásnak fontos szerepe van. Ellenőrizze, hogy a felület ne legyen túl csúszós, de túl tapadós sem. Jó esetben kicsit csúszósnak kell lennie.
A LÉPCSŐ FORDULÁS PRÓBA
[image: image111.png]IN THIS POSITION THE CORDS
AGAIN BECOME TAUGHT AND
PULL THE LEGS OVER AS THE
TORSO ROTATES.

THE COMBINED WEIGHT OF

THE TORSO AND EXTENDED

THE BALLS.





Ha az akrobata már megfelelően végzi a csípő és váll fordulást sima talajon, megpróbáltathatjuk vele a lépcsőn való lebukfencezést. Ezt nevezem lépcső fordulás próbának.
Természetesen a lépcső fordulás egy csípő és váll fordulással kezdődik a legmagasabb lépcsőfokon. A kritikus pont most az, amikor az akrobata a lépcsőn fordul le, ahogy azt a képen láthatjuk.
[image: image112.png]THE FIGURE LANDS ON THE LOWER
STEP AND THE SEQUENCE STARTS
ALL OVER AGAIN.





Amikor az akrobata megérkezik az eggyel lejjebbi lépcsőfokra, megáll egy pillanatra, majd a folyamat elölről kezdődően folytatódik. 
A lépcső fordulás kapcsán 
ELŐFORDULÓ HIBÁK ÉS JAVÍTÁSUK

A kritikus paraméter itt a lépcső magassága az akrobata magasságához viszonyítva. Pontosabban a kéz és láb közti magasság. Ez azt jelenti, hogy az akrobatának le kell esnie a következő lépcsőfokra. Le kell esnie egy kicsit, de nem túl sokat. 

1) Az akrobata megakad a kezén.
a) A legegyszerűbb módja a probléma megoldásának, ha eltolja a lépcsőket. Nézze meg az alábbi videót: 31 Zekő solving the problem of stopping on the step
b) Megpróbálhat súlyt ragasztani a fenekére, de ez más problémákat okozhat. Például majd megakad a váll fordulás közben.

c) Próbálja meg megemelni a karját azzal, hogy a kar pöcköt kicsit hátrébb helyezi.
d) Rövidítse meg vagy akár vegye le teljesen a kezek meghosszabítóit.
2) Az akrobata mindig egy oldalra húz és végül le is esik a lépcsőről.
a) Ezt nyilvánvalóan valamiféle asszimmetria okozza. Megpróbálhat kis karton vagy fa darabokat ragasztani a talpára vagy a kezére, de az igazi megoldás csak az lehet, ha szétszedi az egész akrobatát és megpróbálja még pontosabban újra összeragasztani. 
3) Az akrobata teljesen az egyik oldalára dől.
a) Ebben az esetben tényleg nincs más választás mint újra ragasztani az egészet.
HA VÉGÜL ELJUTOTTUNK ODA, HOGY A BÁBUJA MEGFELELŐEN BUKFENCEZIK A LÉPCSŐKÖN...
AKKOR MEGKEZDHETI A DÍSZÍTŐ MUNKÁKAT.
AZ ADOTT ÁLLAPOT KONZERVÁLÁSA

Ragassza a drótot a lábhoz, hogy ne tekeredhessen le!

Ragassza össze a csípőt a lábbal!
[image: image121.jpg]


 [image: image122.jpg]



[image: image123.jpg]


 [image: image124.jpg]



Minden csavaranyát ragasszon meg, hogy ne lazulhassanak ki!

Rögzítse a csomót a dróthoz ragasztóval!
Ellenőrizze, hogy ezek után is jól bukfencezik-e a bábuja!
A PAPÍRCSÍK

Vágjon egy körülbelül 2 cm-es papírcsíkot egy közönséges fénymásoló papírból vagy egy esetleg egy kicsit vastagabb papírból.

Ragassza rá és fogassa rá a papírcsíkot/csíkokat a testre.

A testre ragasztott papírcsík(ok).
A POLISTIROL

Nyomja rá erősen a láb és kar polistirol darabokat a kilógó csavarvégekre. 

Most, kaparjon egy kicsit nagyobb mélyedést a polistirolba, hogy a csavarvégek beleférjenek. 

Ragassza a polistirolt a lábra.

Ragassza fel a lábfejeket is.

Ismételje meg a másik oldalon és a karokkal is.

Faragja megfelelő méretre a kéz elemeket!
És ragassza fel őket!

Ha szükséges, csiszolja le a bábú sarkait!
[image: image140.jpg]



Jesso festékkel vagy valami hasonlóval alapozza be a bábut!
Ezek után az ön fantáziájára bízom, hogy hogyan dekorálja a bukfencező akrobatáját. Megnézheti az enyémeket a honlapomon!
KOMOLY FIGYELMEZTETÉS
Miután felragasztotta azokat a polistirol darabokat, befestette, feltételezhetően több réteg festékkel, igen nagy az esélye annak, hogy a bábuja nem fog működni. Ilyenkor a legérdemesebb még több súlyt tenni a nyakába vagy egyéb apró dolgokkal próbálkozni. SOK SZERENCSÉT! Ehhez rengeteg türelem kell!

Még egy trükk, amivel próbálkozhatunk, hogy teszünk valamiféle súlyt a bábu kezébe. (Ez esetben egy vastag drót darab van odaragasztva.) Ettől biztosabb lesz a mozgása.
